Document ID: 32005L0051

DIREKTIVA KOMISIJE 2005/51/ES
z dne 7. septembra 2005
o spremembi Priloge XX k Direktivi 2004/17/ES in Priloge VIII k Direktivi 2004/18/ES Evropskega parlamenta in Sveta o javnih naročilih
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Evropskega parlamenta in Sveta 2004/17/ES z dne 31. marca 2004 o usklajevanju postopkov za oddajo naročil v vodnem, energetskem in transportnem sektorju ter sektorju poštnih storitev (1) in zlasti člena 70(b) Direktive,
ob upoštevanju Direktive Evropskega parlamenta in Sveta 2004/18/ES z dne 31. marca 2004 o usklajevanju postopkov za oddajo javnih naročil gradenj, blaga in storitev (2) in zlasti člena 79(b) Direktive,
ob upoštevanju naslednjega:
(1)
Priloga XX k Direktivi 2004/17/ES določa, da naročniki pošljejo obvestila iz členov 41, 42, 43 in 63 navedene direktive Uradu za uradne objave Evropskih skupnosti v obliki, ki jo zahteva Direktiva Komisije 2001/78/ES z dne 13. septembra 2001 o spremembi Priloge IV k Direktivi Sveta 93/36/EGS, prilog IV, V in VI k Direktivi Sveta 93/37/EGS, prilog III in IV k Direktivi Sveta 92/50/EGS, kakor je bila spremenjena z Direktivo 97/52/ES, in prilog XII do XV, XVII in XVIII k Direktivi Sveta 93/38/EGS, kakor je bila spremenjena z Direktivo 98/4/ES (Direktiva o uporabi standardnih obrazcev za objavo obvestil o javnih naročilih) (3). Na podoben način Priloga VIII k Direktivi 2004/18/ES določa, da naročniki pošljejo obvestila iz členov 35, 58, 64 in 69 navedene direktive Uradu za uradne objave Evropskih skupnosti v obliki, ki jo zahteva Direktiva 2001/78/ES.
(2)
Ker standardni obrazci iz Direktive 2001/78/ES ne upoštevajo v celoti informacij, ki jih zahtevata direktivi 2004/17/ES in 2004/18/ES, bodo novi standardni obrazci določeni v izvedbenih ukrepih. Glede na to, sklicevanja na Direktivo 2001/78/ES v Prilogi XX k Direktivi 2004/17/ES in v Prilogi VIII k Direktivi 2004/18/ES niso več veljavna.
(3)
Direktivi 2004/17/ES in 2004/18/ES bi bilo torej treba ustrezno spremeniti.
(4)
Ukrepi, ki jih določa ta direktiva, so v skladu z mnenjem Svetovalnega odbora za javna naročila -
SPREJELA NASLEDNJO DIREKTIVO:
Člen 1
V točki 1(a) Priloge XX k Direktivi 2004/17/ES se prvi stavek nadomesti z naslednjim:
„Obvestila iz členov 41, 42, 43 in 63 morajo naročniki poslati Uradu za uradne objave Evropskih skupnosti v obliki, ki jo določajo izvedbeni ukrepi, ki jih sprejme Komisija v skladu s postopkom iz člena 68(2).“
Člen 2
V točki 1(a) Priloge VIII k Direktivi 2004/18/ES se prvi stavek nadomesti z naslednjim:
„Obvestila iz členov 35, 58, 64 in 69 morajo naročniki poslati Uradu za uradne objave Evropskih skupnosti v obliki, ki jo določajo izvedbeni ukrepi, ki jih sprejme Komisija v skladu s postopkom iz člena 77(2).“
Člen 3
Države članice sprejmejo zakone in druge predpise, potrebne za uskladitev s to direktivo, najpozneje do 31. januarja 2006. O tem nemudoma obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 4
Ta direktiva začne veljati dvajseti dan po objavi v Uradnem listu Evropske unije.
Člen 5
Ta direktiva je naslovljena na države članice.
V Bruslju, 7. septembra 2005

Labels: 12
3
15